
Szentendre Város Önkormányzat Képviselő-testületének

2005. január 18-i ZÁRT üléséről készült jegyzőkönyvéből

28.
Előterjesztés a Kökény utca és az Ady Endre út között húzódó 4343/1 hrsz-ú ingatlanból 180 m2 terület telek kiegészítésként történő értékesítésének jóváhagyására

          Előadó: Miakich Gábor polgármester

Szentendre Város Önkormányzat Képviselő-testületének

27/2005. (I. 18.) Kt. sz. határozata:
Szentendre Város Önkormányzatának Képviselő-testülete

1. 
a 4343/1 hrsz-ú 2000 m2 területű árok művelési ágú ingatlanból 180 m2-t kiemel a forgalomképtelen törzsvagyon állományából és a vagyonkataszter módosításával  a forgalomképes vagyonállományba helyezi át.

2. 
Horváth Tibor ………………. szám alatti lakos részére a 4343/1 hrsz-ú árok ingatlanból 180 m2-t 5145 Ft/m2 + 25% ÁFA áron értékesít (926.100 Ft + 25% ÁFA). Az adásvételi szerződésbe kikötésként az alábbiakat kell belefoglalni, mely pontokat az ingatlan-nyilvántartásba fel kell jegyeztetni:

· az árok területét a maga természetességében fenn kell tartani,

· az árok tisztításáról gondoskodni kell, azt lekeríteni nem lehet,

· a telekegyesítés után az árok területe be nem fedhető és be nem építhető.

A Képviselő-testület felhatalmazza a Polgármestert az adásvételi szerződés aláírására.

Felelős: 
1. pont Jegyző
   


2. pont Polgármester

Határidő: 
1. pont a vagyonkataszter módosítására 2005. január 31.

                  
2. pont a szerződés megkötésére 2005. február 28.

K. m. f.


Miakich Gábor s. k.
dr. Molnár Ildikó s. k.


polgármester
jegyző

Kapja:
1. Önkormányzati és Szervezési Iroda - irattár

2. Vagyongazdálkodási Iroda - intézkedésre

3. Építéshatósági Iroda - tájékoztatásul

4. Főépítész - tájékoztatásul

5. Közgazdasági Iroda - tájékoztatásul

6. A Képviselő-testület tagjai

Közzétéve a GroupWise-on és a Weboldalon.
A kiadmány hiteléül:
Szentendre, 2005. január 19. 

Kiss Beatrix 

jegyzőkönyvvezető

